XAL > Sala de premsa > La continuïtat de l'XTVL i la continuïtat 'WE ARE DO', guardonades amb el Laus de Bronze
41 edició dels premis LAUS de disseny gràfic i comunicació audiovisual
La continuïtat de l'XTVL i la continuïtat 'WE ARE DO', guardonades amb el Laus de Bronze
El Jurat dels Premis Laus ha reconegut la continuïtat de l'XTVL i la continuïtat del contenidor nocturn Denominació d'Origen 'WE ARE DO' amb un LAUS de bronze per cadascuna d'elles. Les dues peces de continuïtat han estat creades per l'equip de Miniature Films.
Els responsables de la Productora Miniature Films, Roger Amat i Adelaida Lamas han destacat la importància d'aquest guardó internacional que “suposa un reconeixement (per partida doble!) a l'esforç d'una petita productora independent com és la nostra”.
“Amb la continuïtat de cadena de la XTVL la màxima era comunicar a través del propi logo els seus continguts, introduint els mínims detalls addicionals possibles. Per contra amb la imatge de DO vam poder experimentar en imatge, so i gràfica fins a on vam voler. El lema "WE ARE DO" s'encarregava de transmetre i resumir la passió de tot això. Seguim experimentant ara mateix amb els nous formats, això és l'estimulant del projecto DO que volíem deixar patent" han afegit.
Els premis LAUS van ser creats l'any 1964 per l'ADG-FAD en reconeixement a la creativitat i la qualitat de la comunicació audiovisual i gràfica. Actualment s'entreguen premis en les categories de Disseny gràfic, Web i mitjans digitals, Creativitat publicitària i Audiovisuals. Aquest any s'han presentat 1088 projectes i s'han reconegut 273 projectes amb medalles d'or, argent i bronze.